

МОНГОЛ УЛСЫН ХУУЛЬ

2020 оны 08 сарын 28 өдөр Төрийн ордон, Улаанбаатар хот

 **ЭМНЭЛГИЙН ТУСЛАМЖ, ҮЙЛЧИЛГЭЭНИЙ**

 **ТУХАЙ ХУУЛЬД өөрчлөлт ОРУУЛАХ ТУХАЙ**

 **1 дүгээр зүйл.**Эмнэлгийн тусламж, үйлчилгээний тухай хуулийн дараах заалтыг доор дурдсанаар өөрчлөн найруулсугай:

**1/3 дугаар зүйлийн 3.1.8 дахь заалт:**

 “3.1.8.“тохиолдолд суурилсан төлбөрийн арга” гэж эрүүл мэндийн тусламж, үйлчилгээний тохиолдол бүрээр зардлыг урьдчилж багцлан тооцож санхүүжүүлэхийг.”

 **2/16 дугаар зүйлийн 16.6.4 дэх заалт:**

 “16.6.4.батлагдсан төсвийг үр ашигтай зарцуулах, төлөөлөн удирдах зөвлөлөөс тогтоосон цалингийн санд багтаан ажилтны ажлын бүтээмж, үр дүнд суурилсан урамшуулал олгох, ажилтны нийгмийн баталгааг хангах, эмнэлгийн мэргэжилтнийг чадавхжуулах;”

 **2 дугаар зүйл.**Энэ хуулийг 2021 оны 01 дүгээр сарын 01-ний өдрөөс эхлэн дагаж мөрдөнө.

 МОНГОЛ УЛСЫН

 ИХ ХУРЛЫН ДАРГА Г.ЗАНДАНШАТАР